laion/Wikipedia-Exotic huggingface dataset:
ספארי הקילימנג'ארו

ספארי הקילימנג'ארו (באנגלית: Kilimanjaro Safari) הוא מתקן שעשועים בארץ "אפריקה" בממלכת החיות של דיסני שנמצא במתחם דיסניוורלד באורלנדו, פלורידה. במתקן זה נוסעים קבוצה של כ-15 אנשים בג'יפ הנוסע על מסילת ברזל. לג'יפ יש לכאורה נהג, שהוא בעצם שחקן מעובדי דיסני, שמדמה נהיגה בג'יפ. הג'יפ עובר במתחם דמוי ספארי באפריקה, כשבדרך ניתן לצפות בחיות אמיתיות. הנהג בשלב מסוים, מוציא "רובה" ו"יורה" כביכול בחיה שמאיימת לטרוף את נוסעי הג'יפ. הג'יפ עובר דרך נהר ודרך בוץ, ונותן לנוסעים בו חוויה של נסיעה בספארי אמיתי באפריקה. הג'יפ מבחוץ הג'יפ מבפנים ג'יפ אחר נוסע עופות באגם מלאכותי פילים מדיה וקבצים בנושא ספארי הקילימנג'ארו בוויקישיתוף המתקן באתר הרשמי של דיסני (אנגלית)
אגם טראזימנו

אגם טראזימנו (באיטלקית: Lago Trasimeno) הוא אגם מים מתוקים, הרביעי בגודלו באיטליה. האגם מצוי במחוז אומבריה, בסמוך לגבול מחוז טוסקנה. האגם נמצא 145 ק"מ צפונית מרומא, 120 ק"מ דרומית מפירנצה ו-20 ק"מ מערבית מפרוג'ה. האגם ידוע בקרב טראסימנו שהתחולל בו בשנת 217 לפנה"ס, בו הוכרע הצבא הרומי בידי חניבעל, באחד מקרבות המארב הקלאסיים בהיסטוריה הצבאית. שטחו של האגם הוא 128 קמ"ר, ועומקו המרבי הוא 6 מטר. הוא נמצא בגובה של 258 מטר מעל פני הים. גובה פני האגם משתנה במידה ניכרת בהתאם לירידת הגשמים ולצריכת המים על ידי היישובים באזור. כבר בימי רומא העתיקה נעשו ניסיונות לשמור על גובה אחיד של פני האגם, ונבנה סכר באזור סאן סבינו (San Savino). לשינויי המפלס באגם יש קשר להתפשטות מחלת המלריה באזור, איכותם של שטחי העיבוד החקלאים וכמות האצות באגם. בשנת 1898 נבנתה אמת מים תת-קרקעית במטרה למנוע את השינויים בגובה המפלס. באגם יש שלושה איים טבעיים : איזולה מג'ורה - בשטח של 0.232 קמ"ר ו-35 תושבים, איזולה מינורה - 0.065 קמ"ר ואיזולה פולוזה - 0.644 קמ"ר. האגם הוכרז בתור שמורת טבע. האגם נוצר בעקבות פעילות טקטוניקת הלוחות בהרי האפנינים. חלק ממחוז אומבריה היום כוסה במים רדודים. מים שהתרכזו בשטח המישורי הנמוך בעקבות זרמי המים של נהרות האזור, ובייחוד נהר הטיבר. משערים כי האירועים התרחשו לפני 3 מיליון שנה. מועד היווצרות האגם והאיים שבו תואם את המועד בו נוצרו האיים הליפאריים במערב איטליה. הצמחייה בו דומה לזו של מזרח האי איסטריה (Istria) בקרואטיה לחוף הים האדריאטי. המים כוללים מרכיבים אופייניים מהים האדריאטי. קיימת האפשרות כי האגם והאיים נוצרו כתוצאה מפעילות טקטונית, בה נוצרו גם שאר האיים הוולקניים באיטליה. באגם נקלטים מי הגשמים היורדים בהרים סביבו. ערך מורחב – קרב טראסימנו המערכה בין הצבא הרומי לצבא חניבעל הייתה מצפון לאגם. הצבא הרומאי נכנס למלכודת באמפיתיאטרון טבעי, כאשר האגם סגר עליו מדרום וחורשות העצים, בהם הסתתר צבא חניבעל ממזרח וממערב. הזרוע השמאלית של צבא חניבעל הייתה במקום בו שוכנת היום העיר טאורו סול טראזימנו (Tuoro sul Trasimeno). השפעת השינויים בגובה פני האגם תרשים משנת 1571 הזריחה קסטיליונה דל לאגו (אנ') (Castiglione del Lago) על האגם אגם טראסימנו, באתר - Global Natural Fund - Living Lakes אגם טראזימנו, באתר אנציקלופדיה בריטניקה (באנגלית)
נבחרת לוקסמבורג בכדורסל

נבחרת לוקסמבורג בכדורסל היא נבחרת הכדורסל הלאומית של לוקסמבורג. נחשבת לאחת הנבחרות החלשות באירופה. הדירוג הנוכחי של נבחרת לוקסמבורג ברשימת הדירוג של פיב"א לנבחרות גברים, הוא המקום ה-75 בעולם, נכון ל-10 באוגוסט 2024, עלייה של 3 מקומות לעומת דירוג קודם. הנבחרת התמודדה 3 פעמים באליפות אירופה בכדורסל. בשנת 1946 היא סיימה במקום השמיני, הגבוה בתולדותיה, מתוך 10 קבוצות, לאחר שניצחה את נבחרת אנגליה והפסידה ביתר ארבעת משחקיה. בשנת 1951 סיימה במקום ה-17 לאחר שהפסידה בכל משחקיה. בשנת 1955 סיימה הנבחרת במקום ה-15 מתוך 18 נבחרות, לאחר שבמשחקי הדירוג ניצחה פעמיים את שוודיה ופעם אחת את דנמרק. מאז לא הצליחה הנבחרת להעפיל לטורניר משמעותי. 1948 עד 2024 - לא העפילה 1950 עד 2014 - לא העפילה 2019 - לא השתתפה 2023 - לא העפילה מדיה וקבצים בנושא נבחרת לוקסמבורג בכדורסל בוויקישיתוף אתר האינטרנט הרשמי של נבחרת לוקסמבורג בכדורסל דירוג לנבחרות לאומיות גברים באתר פיב"א
עימאד עקל

האם התכוונתם ל... עימאד עקל (ג'באליה) – (1971–1993), פעיל חמאס בכיר, יליד מחנה הפליטים ג'בליה, מפקדו הראשון של ארגון גדודי עז א-דין אל-קסאם עימאד עקל (נוסייראת) – פעיל בכיר בחמאס בעשור הראשון של המאה ה-21, תושב מחנה הפליטים נוסייראת
נבחרת בריטניה בכדורסל

נבחרת בריטניה בכדורסל היא נבחרת הכדורסל הייצוגית של בריטניה בתחרויות כדורסל בינלאומיות. היא נוסדה על ידי התאחדויות הכדורסל של אנגליה, סקוטלנד וויילס ב-1 בדצמבר 2005 במטרה ליצור קבוצה תחרותית בתחרויות בינלאומיות. הדירוג הנוכחי של נבחרת בריטניה ברשימת הדירוג של פיב"א לנבחרות גברים, הוא המקום ה-50 בעולם, נכון ל-10 באוגוסט 2024, עלייה של 2 מקומות לעומת דירוג קודם. נבחרת בריטניה בכדורסל כמעט ולא שיחקה בזירה הבינלאומית והתמודדה רק באולימפיאדת 1948 שנערכה בלונדון. הנבחרת הפסידה בחמשת משחקיה בטורניר זה. בדרך כלל, הנבחרות שייצגו את בריטניה בתחרויות בינלאומיות היו נבחרות אנגליה, סקוטלנד וויילס. נבחרות אנגליה וסקוטלנד אף השתתפו באליפויות אירופה בכדורסל, אם כי ללא הצלחה רבה. כאשר לונדון זכתה באירוח אולימפיאדת 2012, המארגנים החליטו שהם מעוניינים שלבריטניה תהיה נציגה תחרותית בכל ענפי הספורט, כולל בכדורסל. לכן נבחרת בריטניה בכדורסל הוקמה מחדש ב-1 בדצמבר 2005 על בסיס הקבוצות שהיו קיימות בבריטניה. הנבחרת העפילה מדרג ב' האירופי לדרג א' ובכך קיימה את תנאי המינימום של פיב"א להשתתפות בטורניר כדורסל אולימפי. בהשתתפותה הראשונה בדרג א', בשנת 2008, הדהימה הנבחרת כאשר סיימה ראשונה בבית המוקדם במוקדמות אליפות אירופה בכדורסל 2009 לפני נבחרות ישראל, בוסניה-הרצגובינה וצ'כיה ובכך העפילה לאליפות אירופה בכדורסל 2009. באליפות עצמה הפסידה בריטניה בכל משחקיה לסלובניה, ספרד וסרביה וסיימה אחרונה בבית המוקדם. בריטניה העפילה גם לאליפות אירופה הבאה בשנת 2011 וסיימה רביעית בבית המוקדם לאחר שהפסידה לנבחרות ליטא, טורקיה וספרד וניצחה את נבחרות פורטוגל ופולין. באולימפיאדת 2012, אותה אירחה, סיימה בריטניה במקום התשיעי לאחר שהפסידה לרוסיה, ברזיל, ספרד ואוסטרליה וניצחה במשחקה האחרון את סין. בעקבות השתתפותה באולימפיאדה, העפילה בריטניה באופן אוטומטי לאליפות אירופה בכדורסל 2013 ובה סיימה במקום ה-14, מיקום השיא שלה בטורניר זה. נבחרת אנגליה בכדורסל נבחרת סקוטלנד בכדורסל נבחרת ויילס בכדורסל מדיה וקבצים בנושא נבחרת בריטניה בכדורסל בוויקישיתוף אתר האינטרנט הרשמי של נבחרת בריטניה בכדורסל דירוג לנבחרות לאומיות גברים באתר פיב"א
אלעזר בן שמעון

אלעזר בן שמעון (לערך 1 לספירה עד לערך 70 לספירה), היה מראשי הקנאים בתקופת המרד הגדול. כרבים ממנהיגי המרד הגדול, רוב הידוע על אלעזר בן שמעון לקוח מכתבי יוסף בן מתתיהו, ואין מקורות נוספים המעידים על חייו. אלעזר בן שמעון היה בן למשפחת כהנים. לאחר פרוץ המרד הגדול, השתתף אלעזר בן שמעון בהבסת צבאו של קסטיוס גאלוס, בשנת 66 והשתלט על אוצרו של המצביא הרומי המובס. לאחר הקמת "ממשלת החירות", ציפה אלעזר לקבל מינוי בממשלה, אך הוסט הצידה לטובת מנהיגים מתונים כחנן בן חנן, יוסף בן גוריון ויוסף בן מתתיהו - זאת מחשש כי בעזרת אנשיו יהיה לשליט עריץ. לאחר אובדן הגליל לצבא אספסיאנוס, הצליח אלעזר בעזרת הכסף שבידו ובעזרת אנשיו, להשתלט על ירושלים, להדיח את הכהן הגדול מתתיהו בן תאופילוס, ולמנות אחר במקומו. חנן בן חנן מחה על צעד זה, והחלה מלחמת אחים, במהלכה התבצרו בהר הבית הקנאים בהנהגת אלעזר בן שמעון, ועמם יוחנן מגוש חלב אשר הגיע לעיר ועמו אלפי לוחמים, פליטים מחורבן הגליל. תחת השפעת יוחנן הוזמנו לעיר האדומים אשר הכריעו את המלחמה לטובת הקנאים, ורצחו אלפים מן הסיעה המתונה. לאחר מכן השתלטו הקנאים על העיר, אך יוחנן מגוש חלב השתלט על התנועה הקנאית, והדיח את אלעזר. יחד עם אלפיים מאנשיו התבצר אלעזר בבית המקדש, ומשם ניהל את מלחמתו ביוחנן. באותם הימים הגיע לעיר אף שמעון בר גיורא, מנהיג קנאים נוסף, והקים אף הוא סיעה עירונית ביחד עם אנשיו. בעיר פעל אף פלג רביעי שלא נשמע למשמעת איש משלושת מנהיגי הקנאים. ארבעת פלגי הקנאים ניהלו ביניהם מלחמות קשות וגרמו נזק כבד להגנת העיר ולתושביה. אף נשרף מחסן המזון שיכל לשמש את התושבים בעת המצור הקרב. עם בוא חג הפסח של שנת 70 פתח אלעזר את שערי בית המקדש לעם הבא להקריב קורבנות. אל המקום הגיעו אנשיו של יוחנן מגוש חלב, כשהם נושאים נשק מוסתר בבגדיהם. לאחר הגיעם למקום שלפו את נשקם, הרגו הרג רב באנשי אלעזר, וגירשו אותם מהר הבית. רק לאחר שהחל טיטוס במצור על ירושלים נאלצו ארבע מפלגות הקנאים היריבות להתאחד כנגד האויב המשותף. אין ידוע מה עלה לבסוף בגורלו של אלעזר בן שמעון, אך נראה שנהרג או מת לפני נפילתו הסופית של בית המקדש. מנחם שטרן, "הקנאים", בתוך: מחקרים בתולדות ישראל בימי הבית השני, עמ' 289.
דגל ימי צבאי

דגל צבאי ימי הוא דגל ימי המשמש ציי מלחמה או חילות ים של מדינות במקום דגלה הלאומי של המדינה לה הצי שייך. הדגל הצבאי הימי, בנוסף לדגל הימי האזרחי, הוא גרסה של דגל הלאום. בחלק מן המדינות לא הייתה הבחנה בין הדגל המונף על ספינות צי סוחר לבין ספינות צבאיות, או כפי שנוהגת צרפת שם אין כל הבחנה בין הדגל הלאומי בשימושיו השונים. אולם, ברבות מן המדינות, נותר המנהג להניף דגל ייחודי לספינות הצבא בעינו. הדגל הצבאי הימי צבוע בדרך כלל בצבעים הבולטים בשמי הים וכולל התקנים השאובים מתוך הדגל הלאומי. הדגל הימי הצבאי הוא דגל לאומי ואינו דגלוני החרטום אשר כוללים לרוב חלקים מתוך הדגל הלאומי. סימולו הוקסילולוגי הוא דגל ימי דגל ימי אזרחי מדיה וקבצים בנושא דגל ימי צבאי בוויקישיתוף
נבחרת אנגליה בכדורסל

נבחרת אנגליה בכדורסל יצגה את אנגליה בטורנירי כדורסל בינלאומיים. נבחרת אנגליה נחשבה לאחת מהנבחרות החלשות באירופה. נבחרת אנגליה לא דורגה ברשימת הדירוג של פיב"א לגברים, נכון ל-10 באוגוסט 2024 הנבחרת העפילה 4 פעמים לאליפות אירופה בכדורסל, כאשר בשלוש מהפעמים האלה היא סיימה במקום האחרון. רק ב-1955 הצליחה הנבחרת להימלט מהמקום האחרון ולסיים במקום ה-12 מתוך 16 נבחרות. בשנת 1948 התמודדה הנבחרת במשחקים האולימפיים בלונדון תחת דגל בריטניה וסיימה במקום ה-20. בשנת 2005 התאחדה נבחרת אנגליה עם נבחרות סקוטלנד וויילס כדי להרכיב את נבחרת בריטניה בכדורסל במטרה לייצג את בריטניה בכבוד באולימפיאדת 2012 שנערכה בלונדון. היא סיימה במקום התשיעי. 1950 עד 2023 - לא העפילה נבחרת בריטניה בכדורסל דירוג לנבחרות לאומיות גברים באתר פיב"א
נבחרת סקוטלנד בכדורסל

נבחרת סקוטלנד בכדורסל מייצגת את סקוטלנד בטורנירי כדורסל בינלאומיים. נחשבת לאחת מהנבחרות החלשות באירופה. נבחרת סקוטלנד לא דורגה ברשימת הדירוג של פיב"א לגברים, נכון ל-10 באוגוסט 2024 היא העפילה פעמיים לאליפות אירופה בכדורסל: בשנת 1951 הפסידה בכל משחקיה וסיימה במקום ה-16. בשנת 1957 הצליחה הנבחרת לנצח פעמיים את אלבניה וסיימה במקום ה-15. בשנת 2005 התאחדה נבחרת סקוטלנד עם נבחרות אנגליה וויילס כדי להרכיב את נבחרת בריטניה בכדורסל במטרה לייצג את בריטניה בכבוד באולימפיאדת 2012 שנערכה בלונדון. היא סיימה במקום התשיעי. דירוג לנבחרות לאומיות גברים באתר פיב"א
רוסינית

לחצו כדי להקטין חזרה לחצו להגדלה רוּסִינית (руська бесіда, Русиньскый язык) היא שפה סלאבית המדוברת על ידי הרוסינים, קבוצה אתנית החיה בהרי הקרפטים במערב אוקראינה ובמזרח סלובקיה. גישתה הרשמית של ממשלת אוקראינה (ובעבר בברית המועצות כולה) היא לראות את השפה כניב של השפה האוקראינית ולא כלשון בפני עצמה. עם זאת, הרוסינית נבדלת מן האוקראינית באוצר המילים ובמורפולוגיה, ומכילה שרידים השייכים לרובד ארכאי יותר בהתפתחות השפה האוקראינית, הקרובים יותר ללשון הסלאבונית של ימי הביניים. כמו כן קיימות ברוסינית מילים רבות ממקור הונגרי וגרמני, בשונה משאר השפות המזרח-סלאביות. הרוסינית נכתבת באלפבית הקירילי, ומספר דובריה כיום (2009) מוערך ביותר מ-610,000 נפש. החל מאמצע המאה ה-19 ועד לאמצע המאה ה-20 היו קיימים בין הרוסינים שלושה זרמים באשר לשפת התרבות המועדפת. היו שפעלו להחדרת הרוסית הספרותית הגבוהה, היו שבחרו באוקראינית, והקבוצה השלישית פעלה לעיצוב השפה הרוסינית עצמה על בסיס הניבים העממיים. לאחר מלחמת העולם השנייה הוכרה בצ'כוסלובקיה, פולין והקרפטים הסובייטיים רק האוקראינית כשפת הרוסינים. לעומת זאת, בוויבודינה נקבעה הרוסינית כשפה ספרותית בפני עצמה עוד ב-1920. בשנת 1923 יצא לאור ספר הדקדוק הרוסיני הראשון, בעריכת גבריאיל קוסטלניק. ב-1924 הוקם העיתון הרוסיני הראשון – 'רוסקי נוביני' (חדשות הרוסינים). בשנות ה-90 של המאה העשרים חלה התעוררות בתקומת הרוסינית בפולין והקרפטים. דו-שבועון של רוסינים בסלובקיה (רותנית וסלובקית) ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
מחוזות הרפובליקה הדמוקרטית של קונגו

מבחינה אדמיניסטרטיבית הרפובליקה הדמוקרטית של קונגו מחולקת ל-26 מחוזות ואזור הבירה. כל מחוז מחולק לנפות. על חלוקה זו הוחלט בשנת 2005 והיא נכנסה לתוקף בפברואר 2009. מדיה וקבצים בנושא מחוזות הרפובליקה הדמוקרטית של קונגו בוויקישיתוף
דגל ברמן

דגל ברמן הוא דגלה של המדינה הגרמנית ברמן. עיצובו כולל שמונה פסים אופקיים הצבועים לסירוגין באדום ולבן ושישה עשר ריבועים אדומים לבנים הצמודים לתורן בדוגמת לוח שח-מט. הצבע האדום משויך לברמן כבר משנת 1303, בדומה לשאר ערי ברית ההנזה, כצבעי הדגלים אשר הונפו על ספינות הברית. דגל הפסים הונף לראשונה בשנת 1691 כדגלה של ברמן. ב-21 בנובמבר 1891 הוכר הדגל באופן רשמי כדגל ברמן בארבע גרסאות לשימוש. הגרסה הראשונה כללה את דגל הפסים החלק לשימוש האזרחים, השנייה כללה גרסה מוקטנת של סמל ברמן במרכז שדה לבן, השלישית כללה את הגרסה המלאה של הסמל (לשימושם של מוסדות המדינה) והרביעית הוסיפה עוגן כחול לקנטון הגרסה המדינית לשימוש צי הסוחר של ברמן. עם סיומה של מלחמת העולם השנייה והקמתן המחודשת של המדינות הגרמניות, הוכר הדגל כדגל המדינה בחוקת ברמן תחת סעיף 68. את הדגלים המושחתים בסמל ברמן רשאים להניף כל האזרחים אך בדרך כלל הם בשימוש רשמי של הרשויות המדיניות. סמל ברמן מדיה וקבצים בנושא דגל ברמן בוויקישיתוף ברמן, באתר דגלי העולם (באנגלית) דגלה וסמלה של ברמן באתר ממשלת ברמן (בגרמנית)
ידידים

האם התכוונתם ל... ידידים (עמותה) – ארגון ידידים למען הנוער והחברה ידידים - סיוע בדרכים – מגיש סיוע עזרה ראשונה לכל דבר מלבד רפואי ידידים פלוס – סרט
קרוקס (פירושונים)

האם התכוונתם ל... קרוקס – חברה אמריקנית המשווקת נעל המכונה על שמהּ קרוקס (Crookes) – פרוור של העיר שפילד שבצפון אנגליה קרוקס (מכתש) – מכתש בצדו האפל של הירח סר ויליאם קרוקס – כימאי ופיזיקאי בריטי, בעל אות מסדר ההצטיינות ונשיא החברה המלכותית (1913-1915), שעבודתו העיקרית בתחום הספקטרוסקופיה רדיומטר קרוקס שפופרת קרוקס
טלאל חמיה

טלאל חָמִיָה (בערבית: طلال حميّة; נולד ב-27 בנובמבר 1952) הוא טרוריסט לבנוני, מפקד "יחידה 910" המבצעת פיגועי טרור מחוץ ללבנון. שימש כסגנו של עימאד מורנייה עד שנהרג בהתנקשות. לפי דיווח בעיתון המצרי "אל-אהראם" מ-14 באפריל 2009, חמיה מונה בידי סגן מזכ"ל חזבאללה, נעים קאסם, לראש הזרוע הצבאית של הארגון במקומו של מורנייה. דיווח דומה פורסם גם בשבועון הלבנוני "א-שראע".. נחשב למחבל עולמי שהוכרז באופן מיוחד, המבוקש בארצות הברית. חמיה נולד בכפר טריה (אנ'), שבמחוז בעלבכ. בחזבאללה, חמיה היה אחראי על ביצוע פיגועי טרור מחוץ ללבנון. כמו כן סייע למיליציות שיעיות שלחמו נגד כוחות ארצות הברית בעיראק בעשור הראשון של המאה ה-21. לפי דו"ח מודיעין אמריקני, חמיה היה קשור להתארגנות של חזבאללה בערב הסעודית, שלה מיוחס פיגוע נגד חיילים אמריקנים ב-1996 (בו נהרגו 19 חיילים). בעקבות הפיגוע בבניין הקהילה היהודית בארגנטינה ב-1994, הוקלט חמיה בשיחה עם מוע'ניה כשהוא מביע שמחה על הצלחת "הפרויקט שלנו בארגנטינה", ולועג למערכת הביטחון הישראלית על כך שלא הצליחה למנוע את הפיגוע. ערוץ 10 דיווח ב-2004, לאחר שחרורו של אלחנן טננבוים משבי חזבאללה, כי טננבוים עמד בקשר עם חמיה, שלפי אותו דיווח שימש באותה תקופה כמפקד המודיעין של הארגון. באפריל 2011 דיווח ערוץ 2 כי חמיה עומד בראש מנגנון הפיגועים בחו"ל של חזבאללה. עוד פורסם כי במנגנון פעילים אחמד אל-פאיד, המשמש כסגנו, ונאג'ם א-דין, מומחה מטענים וקצין החבלה של חזבאללה, וכי המנגנון הזה עוסק כל העת בניסיון להוציא אל הפועל פיגוע נקמה על חיסול עימאד מורנייה. טלאל חמיה הוא האחראי לפיגוע באוטובוס בבורגס ב-18 ביולי 2012. ארגוני ביון רבים במערב, מעריכים שחמיה צבר ניסיון מבצעי רב במהלך מלחמת האזרחים בסוריה, ושהוא האיש האמון בארגון על הפקת הלקחים ממלחמת לבנון השנייה. באוקטובר 2017 נחשף שארצות הברית מציעה פרס של 7 מיליון דולר על מידע שיוביל ללכידתו. מי אתה טלאל חמיה?, באתר "IsraelDefense‏", 19 במאי 2011 מתכנן הפיגועים נגד ישראלים בחו"ל: מי אתה טלאל חמייה?, סרטון בערוץ "כאן חדשות – תאגיד השידור הישראלי", באתר יוטיוב (אורך: 10:14), 23 בנובמבר 2018 صُنف بـ"الشبح".. إسرائيل تستهدف القيادي بحزب الله طلال حمية في بيروت באתר Al Qahera, ‏24 בספטמבר 2024. רועי קייס, מבוקש בינלאומי או בנו של מורנייה: מי יהיה הרמטכ"ל של חזבאללה?, באתר כאן – תאגיד השידור הישראלי, 7 במרץ 2018 חסן צברא, א-שראע חשף את תוכנית חזבאללה לפני 3 חודשים, א-שראע, 20 באפריל 2009 Talal Hamiyah, אתר Rewards For Justice יונתן דחוח-הלוי, שגרירות אירן הפכה למפקדת חזבאללה, באתר News1 מחלקה ראשונה, 1 באוגוסט 2006 יוסי מלמן, היכן לכל הרוחות מתחבאים המנהיגים, באתר הארץ, 1 באוגוסט 2006 יעקב כץ, כתבה ב"ג'רוזלם פוסט"(הקישור אינו פעיל), 15 בפברואר 2008 ג'יימס ריזן, כתבה ב"ניו יורק טיימס", 17 בינואר 2002 רונן ברגמן, מאמר ב"ניו יורק טיימס", 18 בפברואר 2008 דיווח: מתגבשת עסקה בין המדינה לטננבוים, באתר וואלה, 25 בפברואר 2004 רוני דניאל, ‏התרעה חמה וחריגה: חיזבאללה בדרך לבצע פיגוע בחו"ל, באתר ‏מאקו‏, 21 באפריל 2011 שי לוי, ‏צמרת הפיקוד: הכירו את בכירי חיזבאללה, באתר ‏מאקו‏, 22 בינואר 2015 סוכנויות הידיעות, ארה"ב מציעה מיליוני דולרים על שני בכירי חיזבאללה, באתר ynet, 10 באוקטובר 2017
דגל מקלנבורג-מערב פומרניה

דגל מקלנבורג-מערב פומרניה הוא דגלה של המדינה הגרמנית מקלנבורג-מערב פומרניה. הוא כולל שלושה פסים אופקיים כחול-לבן-אדום כאשר הפס הלבן חצוי במרכזו בפס צהוב. לדגל קיימת גרסה לשימוש ממשל המדינה המושחתת בראש של שור שחור ומוכתר ובגריפון אדום. הדגל אושר בידי ממשלת מקלנבורג-מערב פומרניה בחוק הסמלים הלאומיים של המדינה מה-29 בינואר 1991 עם נפילתה של חומת ברלין ואיחודה של גרמניה. בחירת הצבעים לדגל נובעת מאיחוד בין צבעי מקלנבורג (אדום-צהוב-כחול) לבין צבעי מערב פומרניה (כחול ולבן). סמל מקלנבורג-מערב פומרניה מדיה וקבצים בנושא דגל מקלנבורג-מערב פומרניה בוויקישיתוף מקלנבורג-מערב פומרניה, באתר דגלי העולם (באנגלית) ממשלת מקלנבורג-מערב פומרניה - חוק הסמלים הלאומיים של המדינה (29 בינואר 1991)
ג'יימס דרזנוק

ג'יימס ג'וזף דרזנוק (אנגלית: James Joseph Dresnok; ‏24 בנובמבר 1941 - נובמבר 2016) הוא עריק אמריקני לקוריאה הצפונית. הוא היה נושאה של תוכנית המגזין 60 דקות בערוץ CBS ב-28 בינואר 2007, כעריק החי האחרון בקוריאה הצפונית. הוא היה בנו של ג'וזף דרזנוק (1917-1978) ואחיו של ג'וזף דרזנוק השני (נולד ב-1946), ב-1951 כשהיה בן 9 התגרשו הוריו שחיו עד אז בריצ'מונד, וירג'יניה. הוא חי עם אמו ואחיו חי עם אביו באופן זמני. אחיו ואביו עברו לפנסילבניה שם נותק הקשר בין חלקי המשפחה. בשנות נעוריו חי ג'יימס במשפחות אומנה, נשר מבית הספר והצטרף לצבא ארצות הברית יום אחד אחרי יום הולדתו ה-17. דרזנוק היה טוראי ראשון בצבא ארצות הברית ביחידה ששרתה לאורך הגבול המפורז של קוריאה בשנות השישים המוקדמות. בנקודה מסוימת לאחר שאשתו עזבה אותו והלכה עם גבר אחר ולאחר שעמד בפני משפט צבאי על עזיבת בסיסו ללא רשות, הוא נטש את עמדתו ב-15 באוגוסט 1962 בזמן שהחיילים האחרים אכלו ארוחת צהריים חצה את שדה המוקשים אל השטח הצפון קוריאני ונתפס במהרה על ידי חיילי הצד השני. הוא נלקח ברכבת לפיונגיאנג בירת קוריאה הצפונית, שם נחקר. דרזנוק פגש עריקים אמריקניים נוספים זמן קצר אחרי הגעתו. לאחר זמן הם מנו ארבעה: לארי אלן אבשיר, ג'רי פריש, צ'ארלס רוברט ג'נקינס ודרזנוק עצמו. העריקים חיו ביחד והיו נתונים ל"חינוך-מחדש" על ידי הממשל הצפון קוריאני, הם אולצו לשנן חלקים גדולים של ספריו של קים איל-סונג על פילוסופיית הגוצ'ה שלו בקוריאנית. כשהם מועמדים מול תנאי מחיה גרועים שליטה אינטנסיבית וחוסר חופש, ניסו הארבעה לברוח מקוריאה הצפונית על ידי בקשת מקלט מדיני בשגרירות ברית המועצות בשנת 1966, הם הוסגרו באופן מיידי לרשויות הצפון קוריאניות. לאחר חוויה זו החליט להתיישב בקוריאה הצפונית ולהיטמע. החל מ-1978 לוהק למספר סרטים צפון קוראניים כולל סדרה בת עשרים פרקים בשם "גיבורים נשכחים" בתור נבל אמריקני, והפך למפורסם בארץ כתוצאה מכך. הוא מכונה "ארתור" על ידי חבריו הצפון קוראניים על שם הדמות ששיחק בסדרה. הוא גם תרגם חלק מכתביו של קים איל-סונג לאנגלית. על פי ספרו של ג'נקינס "קומוניסט בעל כורחו", היה דרזנוק מעין בריון שבגד באמונם של האמריקנים האחרים, והכה אותם בהתלהבות לפקודת "מפעיליהם" הצפון קוריאניים. דרזנוק הכחיש את ההאשמות הללו בראיון. במהלך חיו בקוריאה הצפונית הוא נישא פעמיים. אשתו השנייה הייתה אשה רומנייה בשם דוינה בומבי והיו להם שני בנים (היא מכונה דונה באוטוביוגרפיה של ג'נקינס). לאחר שמתה מסרטן הריאות, נישא דרזנוק לאשתו השלישית בתם של אשה צפון קוריאנית ודיפלומט מטוגו. נולד להם בן בשנת 2001. המשפחה חייתה בדירה קטנה בפיונגיאנג שסופקה להם, יחד עם קצבה חודשית. בסוף ימיו הייתה בריאותו של דרזנוק לקויה, עובדה שהוא ייחס לשתייה ועישון עודפים. בנו הבכור של דרזנוק, ג'יימס, לומד באוניברסיטת פיונגיאנג ללימודי חוץ, שבה לימד אביו אנגלית, הוא דובר אנגלית במבטא קוריאני. הוא מחשיב עצמו קוריאני. מדיה וקבצים בנושא ג'יימס דרזנוק בוויקישיתוף Richard Spencer, ‏US defector says he is happier in North Korea, The Telegraph, 17 August 2004 מידע ל חייו ג'יימס דרזנוק, במסד הנתונים הקולנועיים IMDb (באנגלית) ג'יימס דרזנוק, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בוגנור בירדמן

בוגנור בירדמן (Bognor Birdman) היא תחרות שנתית בינלאומית הדומה לפלוגטאג. הבוגנור בירדמן החל בשנת 1971 כ"מפגן האיש-ציפור הבינלאומי" ליד העיר סלסי, במערב סאסקס, אנגליה. מטרת התחרות היא לקפוץ מהמזח המקומי ולדאות למרחק הרב ביותר מעבר לים. המנצח מקבל את פרס "בוגנור בירדמן" - פרס כספי. הפרס הראשון שחולק בתחרות היה בסך של 1,000 לירה שטרלינג ולאחר מכן הוא הוגדל ל-3,000 לירה שטרלינג. התחרות הועברה לבוגנור רגיס בשנת 1978, שם יש מזח גבוה יותר. משנת 1983, תחרות הבוגנור בירדמן משכה קבוצות אירופאיות שונות, וגם את תשומת הלב של הערוץ הטלוויזיה הבריטי, ה-BBC. בשנת 1984 נשבר שיא כאשר הרולד זימר הגרמני דאה למרחק של 57.8 מטרים. הוא זכה בפרס הראשון באותה תחרות - 10,000 לירה שטרלינג. בשנת 1990 מרחק השיא כבר הגיע ל-71 מטרים. מתחרות זו ואילך החלו חוקים חדשים: כדי לקבל את הפרס הכספי, המתחרים היו צריכים לעבור לפחות מאה מטר, וגובה הפרס עלה לסכום של 25,000 לירה שטרלינג. מדיה וקבצים בנושא בוגנור בירדמן בוויקישיתוף האתר הרשמי של התחרות
קווינטוס לוליוס אורביקוס

קווינטוס לוליוס אורביקוס (בלטינית: Quintus Lollius Urbicus), היה מצביא רומאי בשירות הקיסרים אדריאנוס ואנטונינוס פיוס. בין יתר תפקידיו נשלח יחד עם יוליוס סוורוס לדכא את מרד בר כוכבא (132-136 לספירה). הוא היה טריבון צבאי בכיר בלגיון השנים עשר פולמינטה בגרמניה העילית, קוואיסטור, לגאטוס של הפרוקונסול בפרובינקיה אסיה, טריבון הפלבס ופראיטור. בשני התפקידים האחרונים היה מועמדו של הקיסר אדריאנוס. לאחר מכן פיקד על הלגיון העשירי "גאמינה" שהוצב בפאנוניה. כשפרץ מרד בר כוכבא, נשלח ליהודה בראש כוח עצמאי כלגאטוס של הקיסר. על השתתפותו בדיכוי המרד זכה בעיטור הצבאי "האסטה פורה" (Hasta pura, מילולית: ה"רומח הטהור") ובנזר זהב. ההיסטוריון ורנר אק טוען, כי היה מפקד הלגיון העשירי 'גמינה', ובא בלווית כוחות עזר נוספים יחד עם סוורוס לדכא את המרד ביהודה. הוא מסתמך על כתובת הוקרה לטריבון הצבאי של לגיון זה, סקסטוס אטיוס סנקיו (Sextu) Attius Senecio), שקיבל אות הצטיינות על חלקו בדיכוי המרד כאשר פיקד על כוחות עזר שבאו עם הלגיון. אחרי המרד נבחר קווינטוס לוליוס לקונסול, וזמן מה אחר כך למושל הפרובינקיה גרמניה תחתית. בשנת 138 מינה אותו הקיסר אנטונינוס פיוס, יורשו של אדריאנוס, למושל בריטניה. A. R. Birley, The Fasti of Roman Britain (1981), pp. 112-115. מדיה וקבצים בנושא קווינטוס לוליוס אורביקוס בוויקישיתוף Anthony Richard Birley, The Roman government of Britain , עמודים 140-136 CIL VI 3505; W. Eck, "The Bar Kokhba Revolt: The Roman Point of View", p. 81. A.R. Birley, The Roman government of Britain (2005) pp. 136-140.
נבחרת אזרבייג'ן בכדורסל

נבחרת אזרבייג'ן בכדורסל היא נבחרת הכדורסל הלאומית של אזרבייג'ן. הנבחרת הוקמה בשנת 1991 בעקבות היפרדותה של אזרבייג'ן מברית המועצות והיא אחת הנבחרות החלשות ביותר באירופה. הדירוג הנוכחי של נבחרת אזרבייג'ן ברשימת הדירוג של פיב"א לנבחרות גברים, הוא המקום ה-104 בעולם, נכון ל-10 באוגוסט 2024, עלייה של מקום אחד לעומת דירוג קודם. הנבחרת מעולם לא העפילה לטורניר אליפות אירופה בכדורסל או לכל טורניר משמעותי אחר. בשנת 2003 השתתפה אזרבייג'ן לראשונה במוקדמות אליפות אירופה וספגה תבוסות קשות בכל ששת משחקיה. כיום הנבחרת שייכת לדרג ב' של הנבחרות האירופאיות. 2003 - לא העפילה 2005 עד 2009 - לא השתתפה 2011 - דרג ב' 2013 - לא העפילה 2015 עד 2022 - לא השתתפה דירוג לנבחרות לאומיות גברים באתר פיב"א